Horst Adam

Horst Adam (* 1. apryla 1939 w Jatřobju) je serbski žurnalist, spisowaćel a publicist, skutkowacy předewšěm w Delnjej Łužicy.

Syn zahrodnika maturowaše na Serbskej wyšej šuli w Choćebuzu a studowaše wot 1958 do 1962 žurnalistiku na Karla Marxowej uniwersiće w Lipsku. Hač do lěta 2005 bě ze šefredaktorom delnjoserbskeho tydźenika Nowy Casnik. Jeho naslědnik bě Grzegorz Wieczorek. Nimo toho bě wot 1964 do 1992 z redaktorom delnjoserbskeje „pratyje“.

Za čas NDR bě z čłonom zwjazkoweho předsydstwa Domowiny a jeje sekretariata.

 Publikacije 
 1971: Jadna z nich jo šołtowka. Antologija dolnoserbskeje literatury (zestajił)
 1988: Tam woni laže, te rědne naše jsy. Šesćadwaźasća wejsnych wobrazow (zestajił)
 1990: Ducy po Błotach (hromadźe z Geraldom Große); němske wudaće jako Unterwegs im Spreewald
 1998: Ja som serbski / Wendisch bin ich (tekst: Horst Adam, fota: Gerald Große)

 Wotkaz 
 Krótkoportret z wobrazom na webstronach LND

Kategorija:Muž
Kategorija:Rodź. 1939
Kategorija:Serb
Kategorija:Žurnalist
Kategorija:Awtor
Kategorija:Literatura (20. lětstotk)
Kategorija:Serbska literatura
Kategorija:Wosoba (Choćebuz)